|  |  |  |
| --- | --- | --- |
| Bosna i Hercegovina | bih | Босна и Херцеговина |
| MINISTARSTVO PRAVDE | МИНИСТАРСТВО ПРАВДЕ |

Na temelju čl. 8. i 54. Zakona o radu u institucijama Bosne i Hercegovine („Službeni glasnik BiH“, br. 26/04, 7/05, 48/05, 60/10, 32/13 i 93/17), članka 8. Odluke o uvjetima i načinu prijema vježbenika visoke stručne spreme u radni odnos u institucije Bosne i Hercegovine („Službeni glasnik BiH“, br. 52/05, 102/09 i 9/15) i Odluke o potrebi prijema vježbenika u radni odnos broj: 01-34-2-3951/22 od 16.5.2022. godine, ministar pravde Bosne i Hercegovine raspisuje

**JAVNI NATJEČAJ**

**za prijem vježbenika u radni odnos**

**u Ministarstvu pravde Bosne i Hercegovine**

**Vježbenik –** sa završenim pravnim fakultetom, prvi ciklus dodiplomskog studija koji je vrednovan sa najmanje 240 ECTS bodova, **jedan (1) izvršioc.**

**Opis poslova:** vježbenik će obavljati poslove u cilju osposobljavanja za samostalan rad u okviru svoje struke i stjecanja potrebnog radnog iskustva za polaganje stručnog upravnog, odnosno javnog ispita.

**Uvjeti za prijem:**

**I.**Za prijem u radni odnos vježbenik mora ispunjavati sljedeće opće uvjete propisane člankom 10. Zakona o radu u institucijama Bosne i Hercegovine (da ima navršenih 18 godina, da je državljanin Bosne i Hercegovine, da protiv njega nije pokrenut kazneni postupak za kazneno djelo za koje je predviđena kazna zatvora tri i više godina, ili da mu nije izrečena zatvorska kazna za kazneno djelo učinjeno s umišljajem sukladno kaznenim zakonima u Bosni i Hercegovini i da nije obuhvaćen odredbom članka IX. stavka 1. Ustava Bosne i Hercegovine, da je fizički i psihički sposoban za obavljanje poslova radnog mjesta na koje se prijavio kod poslodavca).

**II.** Pored općih uvjeta propisanih Zakonom o radu u institucijama Bosne i Hercegovine, vježbenik mora ispunjavati i sljedeće posebne uvjete:

* završen pravni fakultet, prvi ciklus dodiplomskog studija koji je vrednovan sa najmanje 240 ECTS bodova,
* da nema ostvaren radni staž u trajanju od jedne (1) godine ili više u struci nakon diplomiranja.

**Potrebni dokumenti:**

Kandidati su dužni **uz prijavu** **s kratkim životopisom,** **koju su dužni vlastoručno potpisati**, dostaviti **ovjerene kopije** sljedećih dokumenata:

* diplomu ili uvjerenje o diplomiranju (uvjerenje ne može biti starije od jedne godine, odnosno od roka potrebnog za izdavanje diplome), odnosno za kandidate koji su visoko obrazovanje stekli po bolonjskom procesu uz fakultetsku diplomu potrebno je dostaviti i dodatak diplomi, a u slučaju da fakultet nije završen u Bosni i Hercegovini, strana diploma mora biti nostrificirana (dokaz o nostrifikaciji);
* dokaz da nemaju ostvaren radni staž nakon stjecanja visoke stručne spreme u trajanju od jedne (1) godine ili više što dokazuju ovjerenom fotokopijom radne knjižice (naslovna strana kao i stranice s podacima o radnom stažu) ili potvrdom/uvjerenjem Zavoda za zapošljavanje ili potvrdom PIO/MIO da nisu registrirani u matičnoj evidenciji;
* uvjerenje o državljanstvu, ne starije od 6 mjeseci.

Dostavljeni dokumenti ne podliježu vraćanju.

**Napomena:**

Izabrani kandidat je dužan prije potpisivanja ugovora o radu dostaviti liječničko uvjerenje o zdravstvenoj sposobnosti za obavljanje poslova radnog mjesta i uvjerenje da se protiv njega ne vodi kazneni postupak izdano od mjerodavnog suda (ne starije od tri mjeseca), kao i izjavu da nije obuhvaćen odredbom članka IX. Ustava Bosne i Hercegovine, ne stariju od tri (3) mjeseca, u protivnom neće doći do potpisivanja Ugovora o radu, odnosno, kandidat se skida s liste uspješnih kandidata.

Po ovom javnom natječaju mogu se prihvatiti i prijave kandidata koji imaju završen drugi ciklus studija sa ostvarenih 300 ECTS bodova (zvanje magistra), pod uvjetom da im školovanje obuhvaća i prvi ciklus studija pravnog fakulteta.

Radni odnos zasniva se na razdoblje od jedne (1) godine.

Kandidati koji ispunjavaju uvjete raspisanog javnog natječaja i čije prijave su kompletne i pravodobne podliježu provjeri znanja, koju određuje Povjerenstvo za izbor vježbenika.

Prijave s dokumentacijom potrebno je dostaviti najkasnije u roku od 8 dana od dana objave natječaja, putem pošte preporučeno na adresu:

**Ministarstvo pravde Bosne i Hercegovine**

**„Javni natječaj za prijem vježbenika“**

**71 000 Sarajevo, Trg Bosne i Hercegovine broj 1.**

Nepotpune i nepravodobne prijave neće se uzimati u razmatranje.